amanoisuno/poetBack huggingface dataset:
長至日上公獻壽 崔琮 
應律三陽首，朝天萬國同。鬥邊看子月，臺上候祥風。五夜鐘初動，千門日正融。玉階文物盛，仙仗武貔雄。率舞皆群辟，稱觴即上公。南山為聖壽，長對未央宮。
長至日上公獻壽 李竦 
候曉金門辟，乘時玉曆長。羽儀瞻上宰，雲物麗初陽。漢禮方傳佩，堯年正捧觴。日行臨觀闕，帝錫洽珪璋。盛美超三代，洪休降百祥。自憐朝末坐，空此詠無疆。
賦得西戎獻白玉環 張惟儉 
當時無外守，方物四夷通。列土金河北，朝天玉塞東。自將荊璞比，不與鄭環同。正朔雖傳漢，衣冠尚帶戎。幸承提佩寵，多愧琢磨功。絕域知文教，爭趨上國風。
新安江行 章八元 
江源南去永，野渡暫維梢。古戍懸魚網，空林露鳥巢。雪晴山脊見，沙淺浪痕交。自笑無媒者，逢人作解嘲。
酬劉員外月下見寄 章八元 
夜涼河漢白，卷箔出南軒。過月鴻爭遠，辭枝葉暗翻。獨謠聞麗曲，緩步接清言。宣室思前席，行看拜主恩。
寄都官劉員外 章八元 
舊宅平津邸，槐陰接漢宮。鳴騶馳道上，寒日直廬中。白雪歌偏麗，青雲宦早通。悠然一縫掖，千里限清風。
題慈恩寺塔 章八元 
十層突兀在虛空，四十門開面面風。卻怪鳥飛平地上，落日鳳城佳氣合，滿城春樹雨濛濛。
歸桐廬舊居寄嚴長史 章八元 
昨辭夫子棹歸舟，家在桐廬憶舊丘。三月暖時花競發，或在醉中逢夜雪，懷賢應向剡川遊。
天臺道中示同行 章八元 
八重岩崿疊晴空，九色煙霞繞洞宮。仙道多因迷路得，莫將心事問樵翁。
元日望含元殿禦扇開合 張莒 
萬國來朝歲，千年覲聖君。輦迎仙仗出，扇匝禦香焚。俯對朝容近，先知曙色分。冕旒開處見，鐘磬合時聞。影動承朝日，花攢似慶雲。蒲葵那可比，徒用隔炎氛。
清明日賜百僚新火 史延 
上苑連侯第，清明及暮春。九天初改火，萬井屬良辰。頒賜恩逾洽，承時慶自均。翠煙和柳嫩，紅焰出花新。寵命尊三老，祥光燭萬人。太平當此日，空複荷陶甄。
清明日賜百僚新火 韓浚 
朱騎傳紅燭，天廚賜近臣。火隨黃道見，煙繞白榆新。榮耀分他日，恩光共此辰。更調金鼎膳，還暖玉堂人。灼灼千門曉，輝輝萬井春。應憐螢聚夜，瞻望及東鄰。
清明日賜百僚新火 鄭轅 
改火清明後，優恩賜近臣。漏殘丹禁晚，燧發白榆新。瑞彩來雙闕，神光煥四鄰。氣回侯第暖，煙散帝城春。利用調羹鼎，餘輝燭縉紳。皇明如照隱，願及聚螢人。
清明日賜百僚新火 王濯 
禦火傳香殿，華光及侍臣。星流中使馬，燭耀九衢人。轉影連金屋，分輝麗錦茵。焰迎紅蕊發，煙染綠條春。助律和風早，添爐暖氣新。誰憐一寒士，猶望照東鄰。
投珠於泉 獨孤綬 
至道歸淳樸，明珠被棄捐。天真來照乘，成性卻沈泉。不是靈蛇吐，非緣合浦還。岸傍隨月落，波底共星懸。致遠終無脛，懷貪遂息肩。欲知恭儉德，所寶在惟賢。
秦鏡 仲子陵 
萬古秦時鏡，從來抱至精。依台月自吐，在匣水常清。爛爛金光發，澄澄物象生。雲天皆洞鑒，表裏盡虛明。但見人窺膽，全勝回應聲。妍媸定可識，何處更逃情。
秦鏡 張佐 
樓上秦時鏡，千秋獨有名。菱花寒不落，冰質夏長清。龍在形難掩，人來膽易呈。升台宜遠照，開匣乍藏明。皎色新磨出，圓規舊鑄成。愁容如可鑒，當欲拂塵纓。
憶遊天臺寄道流 張佐 
憶昨天台到赤城，幾朝仙籟耳中生。雲龍出水風聲急，今來儘是人間夢，劉阮茫茫何處行。
龜負圖 丁澤 
天意將垂象，神龜出負圖。五方行有配，八卦義寧孤。作瑞旌君德，披文協帝謨。乘流喜得路，逢聖倖存軀。蓮葉池通泛，桃花水自浮。還尋九江去，安肯曳泥途。
上元日夢王母獻白玉環 丁澤 
夢中朝上日，闕下拜天顏。仿佛瞻王母，分明獻玉環。靈姿趨甲帳，悟道契玄關。似見霜姿白，如看月彩彎。霓裳歸物外，鳳曆曉人寰。仙聖非相遠，昭昭寤寐間。
良田無晚歲 丁澤 
人功雖未及，地力信非常。不任耕耘早，偏宜黍稷良。無年皆有獲，後種亦先芳。膴膴盈千畝，青青保萬箱。何須祭田祖，詎要察農祥。況是春三月，和風日又長。
下第獻座主張謂 閻濟美 
謇諤王臣直，文明雅量全。望爐金自躍，應物鏡何偏。南國幽沉盡，東堂禮樂宣。轉令遊藝士，更惜至公年。芳樹歡新景，青雲泣暮天。唯愁鳳池拜，孤賤更誰憐。
天津橋望洛城殘雪 閻濟美 
新霽洛城端，千家積雪寒。未收清禁色，偏向上陽殘。
尚書郎上直聞春漏 張少博 
建禮含香處，重城待漏辰。徐聲傳鳳闕，曉唱辨雞人。銀箭聽將盡，銅壺滴更新。催籌當五夜，移刻及三春。杳杳從天遠，泠泠出禁頻。直廬殘響曙，肅穆對鉤陳。
雪夜觀象闕待漏 張少博 
殘雪初晴後，鳴珂奉闕庭。九門傳曉漏，五夜候晨扃。北斗橫斜漢，東方落曙星。煙氛初動色，簪佩未分形。雪重猶垂白，山遙不辨青。雞人更唱處，偏入此時聽。
尚書郎上直聞春漏 周徹 
建禮通華省，含香直紫宸。靜聞銅史漏，暗識桂宮春。滴瀝疑將絕，清泠發更新。寒聲臨雁沼，疏韻應雞人。迥入千門徹，行催五夜頻。高臺閑自聽，非是駐征輪。
及第後贈試官 高拯 
公子求賢未識真，欲將毛遂比常倫。當時不及三千客，今日何如十九人。
賦得花發上林 王表 
御苑春何早，繁花已繡林。笑迎明主仗，香拂美人簪。地接樓臺近，天垂雨露深。晴光來戲蝶，夕景動棲禽。欲托淩雲勢，先開捧日心。方知桃李樹，從此別成陰。
清明日登城春望寄大夫使君 王表 
春城閑望愛晴天，何處風光不眼前。寒食花開千樹雪，聞說鶯啼卻惆悵，詩成不見謝臨川。
成德樂 王表 
趙女乘春上畫樓，一聲歌發滿城秋。無端更唱關山曲，不是征人亦淚流。
花發上林 獨孤授 
上苑韶容早，芳菲正吐花。無言向春日，閑笑任年華。潤色籠輕靄，晴光豔晚霞。影連千戶竹，香散萬人家。幸繞樓臺近，仍懷雨露賒。願君垂採摘，不使落風沙。
賦得花發上林 王儲 
東陸和風至，先開上苑花。穠枝藏宿鳥，香蕊拂行車。散白憐晴日，舒紅愛晚霞。桃間留禦馬，梅處入胡笳。城郭連增媚，樓臺映轉華。豈同幽谷草，春至發猶賒。
賦得花發上林 周渭 
灼灼花凝雪，春來發上林。向風初散蕊，垂葉欲成陰。人過香隨遠，煙晴色自深。淨時空結霧，疏處未藏禽。菶茸何年值，間關幾日吟。一枝如可冀，不負折芳心。
贈龍興觀主吳崇岳 周渭 
楮為冠子布為裳，吞得丹霞壽最長。混俗性靈常樂道，百尺松梢幾飛步，鶴棲板上禮虛皇。